Лелап

Лелап или Лајлап () во старогрчката митологија било име на две кучиња.

 Потекло на поимот 
Оваа име има значење „виор“.Роберт Гревс. 1995. Грчки митови. 6. издање. Нолит. Београд.

 Митологија 
Едното било куче на Прокрида, кое таа го добила или од кралот Миној, чија љубовница била, или од божицата Артемида. Таа го дала на Кефал, кој го дал на Амфитрион поради посебните особини на животното ниту еден плен да не може да му побегне. Амфитрион морал да ја улови лисицата од Теумесе, па тоа куче затоа му било потребно. Меѓутоа, овој ѕвер исто така имал особина ниту еден од ловците да не може да го стигне и трката се развлекла  во недоглед. Пресудил Зевс, кој  двете животни ги претворил во карпи или ги пренел во соѕвездијата Големо и Мало куче, каде се или запрени или оставени да ја продолжат својата трка засекогаш. Инаку тоа куче најпрво Зевс го испратил како Европин чувар на Крит. Можно е оваа куче да било исто она златно куче кое  Реја го ставила да го чува тогаш уште малечкиот Зевс.theoi.com: Laelaps Тоа куче ги менувало истите сопственици како и ова, но пред да биде поставено меѓу ѕвездите, припаѓало и на Падареј. Родители во двата случаја не се наведени, иаку се претпоставува дека златното куче го направиле Дактилите по желба на Реја.theoi.com: Cyon Chryseus За кучето Лелап пишувале неколку автори, меѓу кои Хигин, Павсанија и Овидиј  во „Метаморфозите“.Carlos Parada, 1997. Genealogical Guide to Greek Mythology Greek Mythology Link: BESTIARY

Другото куче било едно од Актеоновите кучиња, според по наводите на Овидиј и Хигина.Carlos Parada, 1997. Genealogical Guide to Greek Mythology Greek Mythology Link: Actaeon; Actaeon’s Dogs

 Наводи 

Категорија:Старогрчки митолошки суштества